น.ส.สุพัตรา ธนเสนีวัฒน์ อธิบดีกรมส่งเสริมสหกรณ์ เปิดเผยว่า ตามที่กรมฯ ได้จัดทำโครงการส่งเสริมตลาดสินค้าให้กับสหกรณ์และกลุ่มเกษตรกร โดยการนำผลผลิตของสหกรณ์ไปจัดแสดงในลักษณะ Road Show และร่วมเจรจาการค้ากับบริษัทนำเข้าของประเทศต่าง ๆ เพื่อเป็นการทดสอบตลาด และประชาสัมพันธ์สินค้าของสหกรณ์ให้เป็นที่รู้จักอย่างแพร่หลาย พบว่า สหกรณ์และกลุ่มเกษตรกร สามารถจำหน่ายสินค้าไปยังตลาดต่างประเทศและห้างสรรพสินค้าชั้นนำ คิดเป็นมูลค่าสูงถึง 712,511,327.42 บาท โดยแยกเป็นหมวดสินค้าประเทศอาหารสดและแปรรูป ซึ่งมียอดขายสูงสุดคิดเป็นร้อยละ 53.42 และส่วนใหญ่พบว่าส่งไปจำหน่ายที่ประเทศจีนและญี่ปุ่นรองลงมาเป็นสินค้าประเภทของใช้ ของตกแต่ง ร้อยละ 27.2